**TIRGUS IZPĒTE**

**“Tirgus (atsavināšanas) vērtības noteikšana Balvu novada pašvaldības nekustamajam īpašumam “Cūkusalas karjers””**

**(ID Nr. BNP TI 2023/65)**

**1. Informācija par pasūtītāju:**

|  |  |
| --- | --- |
| Pasūtītājs | **Balvu novada pašvaldība** |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501, dome@balvi.lv  |
| Kontaktpersona saistībā ar tirgus izpētes priekšmetu | Balvu pagasta pārvaldes vadītājs Andris Ķerāns,mob.26118122, e-pasts: balvi@balvi.lv  |
| Kontaktpersona saistībā ar piedāvājuma sagatavošanu/ iesniegšanu | Balvu novada administrācijas Iepirkumu nodaļas iepirkumu speciāliste Guna Strumpe, mob.28080749, e-pasts: guna.strumpe@balvi.lv  |
| Pasūtītāja darba laiks | pirmdienās, otrdienās un trešdienās 8.30-17.00; ceturtdienās 8.30-18.00;piektdienās 8.30-16.00. |

**2. Tirgus izpētes priekšmets:** tirgus (atsavināšanas) vērtības noteikšana Balvu novada pašvaldības nekustamajam īpašumam “Cūkusalas karjers”, atbilstoši Tehniskajai specifikācijai (skat. 1.pielikumu).

**3. Piedāvājuma izvēles kritērijs:** zemākā cena.

**4. Līguma izpildes vieta:** “Cūkusalas karjers”, Rugāju pagasts, Balvu novads.

**5. Līguma izpildes termiņš:** 20 (divdesmit) darba dienas no līguma noslēgšanas dienas.

Pretendents nav tiesīgs piedāvājumā norādīt garāku izpildes termiņu. Noslēgtā līguma termiņa grozījumi ir pieļaujami, ja tie būs objektīvi pamatoti.

**6. Līgumcena:** cenā jābūt iekļautiem visiem ar tirgus izpētes līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kuriem nebūtu iespējama kvalitatīva un normatīvajiem aktiem atbilstoša līguma izpilde. Piedāvātā cena ir nemainīga visu līguma darbības laiku.

**7. Apmaksas nosacījumi:** 30 (trīsdesmit) dienu laikā pēc sekmīgas līgumsaistību izpildīšanas, nodošanas-pieņemšanas akta parakstīšanas un rēķina iesniegšanas. Līguma darbības laikā, apmaksas kārtība nevar tikt mainīta.

**8. Prasības pretendentam:**

8.1. Pretendentam (juridiskai personai) jābūt reģistrētam LR Uzņēmumu reģistrā vai līdzvērtīgā reģistrā ārvalstīs. Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .

8.2. Pretendentam (fiziskai personai) jābūt reģistrētam Valsts ieņēmumu dienestā vai līdzvērtīgā reģistrā ārvalstīs. Informācija tiks pārbaudīta Valsts ieņēmumu dienesta tīmekļvietnes sadaļā “Saimnieciskās darbības veicēji, VID reģistrētās juridiskās personas un citas personas” <https://www6.vid.gov.lv/SDV> .

8.3 Pretendenta rīcībā jābūt vismaz 1 (vienam) sertificētam speciālistam, kam ir spēkā esošs Latvijas Īpašumu vērtētāju asociācijas izsniegts Kompetences sertifikāts nekustamā īpašuma vērtēšanā. Informācija tiks pārbaudīta Latvijas Īpašumu vērtētāju asociācijas tīmekļvietnē <https://www.vertetaji.lv/> sadaļā “Sertificētie nekustamā īpašuma vērtētāji”.

8.4. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Informācija par izslēgšanas noteikumiem tiks pārbaudīta SIA “LURSOFT” mājas lapas [www.lursoft.lv](http://www.lursoft.lv) datu bāzes sadaļā “AML izziņa”. Pārbaude tiek veikta tikai pretendentam, kuram tiks piešķirtas līguma slēgšanas tiesības.

**9. Iesniedzamie dokumenti:**

9.1. Finanšu/ tehniskais piedāvājums (skat. 2.pielikumu);

9.2. Ja tirgus izpētes piedāvājuma dokumentus paraksta pilnvarota persona – jāiesniedz šīs personas paraksttiesības apliecinoša dokumenta kopija.

9.3. Ārvalstīs reģistrētām personām:

9.3.1. ja pretendents ir reģistrēts līdzvērtīgā uzņēmumu vai saimnieciskās darbības reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;

9.3.2. par ārvalstu speciālistiem iesniedz apliecinājumu, ka piesaistītais ārvalstu speciālists ir tiesīgs sniegt konkrētos pakalpojumus, kā arī, gadījumā, ja ar pretendentu tiks noslēgts tirgus izpētes līgums, tas ne vēlāk kā piecu darbdienu laikā no tirgus izpētes līguma noslēgšanas, normatīvajos aktos noteiktajā kārtībā, iesniegs atzīšanas institūcijai deklarāciju par īslaicīgu profesionālo pakalpojumu sniegšanu LR reglamentētā profesijā;

9.3.3. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

- attiecīgas ārvalstu iestādes izziņa par valdes/ padomes sastāvu;

- pretendenta apliecinājums, ka izziņā norādītā informācija joprojām ir aktuāla.

**10. Piedāvājuma iesniegšanas datums, laiks, vieta, veids:**

10.1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **14.06.2023., plkst.13.00**.

10.2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501.**

10.3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 10.1.punktā norādītajam piedāvājumu iesniegšanas termiņam.

10.4. Sūtot elektroniski, pieteikums jāparaksta ar drošu elektronisko parakstu un jānosūta uz Balvu novada pašvaldības oficiālo e-adresi vai e-pasta adresi: dome@balvi.lv , vēstules tēmā norādot: *“Piedāvājums tirgus izpētei ar ID Nr. BNP TI 2023/65”*.

10.5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

- pretendenta nosaukumu un adresi;

- pasūtītāja nosaukums un adresi;

- atzīme ar norādi: Tirgus izpētei *„Tirgus (atsavināšanas) vērtības noteikšana Balvu novada pašvaldības nekustamajam īpašumam “Cūkusalas karjers””, ID Nr. BNP TI 2023/65. Neatvērt līdz 14.06.2023., plkst.13.00”.*

**11. Papildus informācija:**

11.1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.

11.2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:

11.2.1. pagarina piedāvājumu iesniegšanas termiņu;

11.2.2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;

11.2.3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta mājas lapā Iepirkumi.lv <https://www.iepirkumi.lv/> .

11.3. Pasūtītājam nav pienākums veikt pilnīgi visas 11.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 11.2.punkta apakšpunktos norādītās darbības.

11.4. Ja pasūtītājam, secīgi veicot 11.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz tirgus izpētes līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.

11.5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.

11.6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos / dokumentos un rīkot jaunu tirgus izpēti.

11.7. Ja izraudzītais pretendents atsakās slēgt tirgus izpētes līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu / augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.

11.8. Pasūtītājs ir tiesīgs neslēgt tirgus izpētes līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts tirgus izpētes līgums.

11.9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.

11.10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.

11.11. Par jebkuru informāciju, kas ir konfidenciāla, pretendentam jābūt īpašai norādei.

11.12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.

**12. Rezultātu paziņošana:**

12.1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:

12.1.1. ievieto informāciju Balvu novada pašvaldības mājas lapas <http://www.balvi.lv/> sadaļā “Tirgus izpētes” (ja par to sākotnēji ir bijis ievietots paziņojums), norādot vismaz šādu informāciju:

- tirgus izpētes rezultātu publicēšanas datumu;

- pretendenta, kuram piešķirtas līguma slēgšanas tiesības, vārdu, uzvārdu / nosaukumu, Reģ.Nr.;

- līgumcenu bez PVN;

- ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.

12.1.2. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:

- visus tirgus izpētes pretendentus, un to piedāvātās cenas bez PVN;

- tirgus izpētes uzvarētāju;

- tikai noraidītajam pretendentam – noraidīšanas iemeslu.

**13. Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1.pielikums – Tehniskā specifikācija;

2.pielikums – Finanšu/ Tehniskais piedāvājums (veidlapa);

3.pielikums – Zemes robežu plāns “Cūkusalas karjers”;

4.pielikums – Meža apsaimniekošanas plāns īpašumam “Cūkusalas karjers”;

5.pielikums – Derīgā materiāla apjoma noteikšana “Cūkusalas karjers”

1.pielikums

Tirgus izpētei

“Tirgus (atsavināšanas) vērtības noteikšana

 Balvu novada pašvaldības nekustamajam īpašumam “Cūkusalas karjers””

ID Nr. BNP TI 2023/65

**TEHNISKĀ SPECIFIKĀCIJA**

**“Tirgus (atsavināšanas) vērtības noteikšana Balvu novada pašvaldības nekustamajam īpašumam “Cūkusalas karjers””**

**(ID Nr. BNP TI 2023/65)**

**Tirgus izpētes priekšmets:** Tirgus (atsavināšanas) vērtības noteikšana Balvu novada pašvaldības nekustamajam īpašumam “Cūkusalas karjers”

**Pakalpojuma sniegšanas vieta:** Balvu novada Rugāju pagasta nekustamā īpašuma “Cūkusalas karjers” ar kadastra numuru 3874 007 0091, teritorija.

**Darba uzdevums:**

1. Noteikt Balvu novada pašvaldībai piederoša nekustamā īpašuma “Cūkusalas karjers”, tirgus (atsavināšanas) vērtību, izmantojot starptautiskajā praksē pieņemtās vērtēšanas metodes.
2. Nekustamais īpašums sastāv no zemes vienības ar kadastra apzīmējumu 3874 007 0091, platība 16,04 ha.

Pēc kadastra reģistra informācijas datiem zemes sadalījums ir:

- lauksaimniecībā izmantojamā zeme – 0,54 ha;

- meži – 4,2 ha;

- krūmāji – 0,51 ha;

- zeme zem ūdens 6,55 ha;

- cita zeme – 4,24 ha.

Zemes lietošanas mērķis – derīgo izrakteņu ieguves teritorijas (0401).

1. Novērtējumam jābūt sagatavotam latviešu valodā un tas jāiesniedz elektroniski, parakstīts ar drošu elektronisko parakstu.
2. Novērtējumā jāiekļauj:
	1. titullapa, kurā norādīta vērtējamā objekta adrese;
	2. būtiskākā informācija par vērtējamo objektu, atrašanās vieta, objekta novietojuma shēma, īpašuma fotogrāfijas;
	3. tirgus situācijas raksturojums;
	4. izmantotās vērtēšanas metodes, to izvēle, aprēķinu gaita;
	5. slēdziens par tirgus vērtību atsavināšanai;
	6. vērtētāja neatkarības apliecinājums, ka nav tādu apstākļu, kas var ietekmēt pakalpojuma sniegšanu vai apšaubīt novērtējumā izmantoto datu objektivitāti;
	7. licences un tiešā pakalpojuma izpildes veicēja profesionālās kvalifikācijas sertifikāta kopijas, kā arī dokumentu, kas izmantoti vērtējuma sagatavošanā, kopijas;
	8. vērtētāja vai vērtētāja vadītāja paraksts ar drošu elektronisko parakstu, datums;
	9. norāde uz noteiktās tirgus vērtības realizācijas termiņu;
	10. vērtētāja vadītāja vai paša vērtētāja parakstu, datumu.
3. Prasības darba izpildei:
	1. jānosaka objekta kopējā tirgus (atsavināšanas) vērtība;
	2. pakalpojums jāsniedz saskaņā ar normatīvajos aktos noteiktajā kārtībā apstiprinātiem īpašuma vērtēšanas Latvijas standartiem LVS-401-2013, Starptautiskiem vērtēšanas standartiem un Latvijas Republikā spēkā esošiem normatīvajiem aktiem.
	3. pakalpojums jāsniedz kvalitatīvi, apsekojot un fotografējot objektu dabā, aprakstot izmantoto vērtēšanas metodiku un pievienojot nepieciešamos materiālus, dokumentus, fotogrāfijas vai to kopijas;
	4. novērtējumā jāsniedz visa nekustamā īpašuma apraksts un raksturojums (zemes, mežaudzes, derīgo izrakteņu krājumu), jāatspoguļo būtiskākie vērtību ietekmējošie faktori un pieņēmumi, argumentēti jāpamato slēdziens par vērtējamā objekta tirgus (atsavināšanas) vērtību, t. sk., aprakstot izmantoto vērtēšanas metodiku un veikto aprēķinu gaitu;
	5. novērtējumā argumentēti jāpamato visu izmantoto novērtēšanas metožu koeficientu pielietojums;
	6. pirms pakalpojuma nodošanas-pieņemšanas akta parakstīšanas, Pasūtītājam ir tiesības prasīt papildinājumus un paskaidrojumus par sniegto pakalpojumu, nepieciešamības gadījumā, Latvijas īpašumu vērtētāju asociācijas atzinumu.

Tirgus izpētei

“Tirgus (atsavināšanas) vērtības noteikšana

 Balvu novada pašvaldības nekustamajam īpašumam “Cūkusalas karjers””

ID Nr. BNP TI 2023/65

**FINANŠU/ TEHNISKAIS PIEDĀVĀJUMS**

**“Tirgus (atsavināšanas) vērtības noteikšana Balvu novada pašvaldības nekustamajam īpašumam “Cūkusalas karjers””**

**(ID Nr. BNP TI 2023/65)**

**Skat. datni “2\_pielikums\_Finanšu\_tehniskais piedāvājums”**